

Maa-amet; maaamet@maaamet.ee

Põllumajandus- ja Toiduamet; pta@pta.agri.ee

Terviseamet; info@terviseamet.ee

Transpordiamet; info@transpordiamet.ee

Päästeamet; info@rescue.ee

Keskkonnaamet; info@keskkonnaamet.ee

Politsei- ja Piirivalveamet; ppa@politsei.ee

Meie: 08.04.2024 nr 7-1/21-23

**Avalik väljapanek**

**Igavere külas asuva „Sinilille katastriüksuse ja lähiala“ detailplaneeringu vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Igavere külas asuva “Sinilille katastriüksuse ja lähiala” detailplaneeringu (Autor: Skepast&Puhkim OÜ, töö nr 2021-0017, planeeringu ID 90752).

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringu eesmärk on kaheksa üksikelamu krundi moodustamine ja planeeringuala ulatuses Sinilille tee jaoks transpordimaa katastriüksuse moodustamine. Lisaks moodustatakse alast kaks ajutist krunti (10a, 10b), mida on hiljem võimalik liita Saunaküla tee lõik 3 maaüksusega (Männimäe tee). Transpordimaa krundile ehitusõigust ei määrata. Kõik kavandatavad krundid moodustatakse olemasolevast Sinilille maaüksusest lahutamisega.

Detailplaneeringuga on määratud elamukruntide ehitusõigused ja hoonestustingimused, kavandatud teed, määratud, liikluskorralduse, tehnovõrkudega varustamise ning haljastuse põhimõtted. Planeeringuala suurus koos servituutide vajadusega aladega on ligikaudu 3,3 ha.

Planeeritav ala külgneb põhjast Männiku katastriüksusega ning ulatub nurgaga 11300 Lagedi-

Aruküla-Peningi teeni. Idast piirneb ala Männimäe teega, millest üle tee asuvad katastriüksused

Männimäe tee 1, 5 ja 7. Lõuna suunas jäävad üle Männimäe tee Velle ja Männimäe katastriüksused ning läänest on piirinaabriteks Pihlaka tee 2, Metsanuka ja Metsatuka katastriüksused. Planeeritav ala on hoonestamata. Tegemist on põllumaaga, kus puudub kõrghaljastus. Juurdepääsuvõimalused planeeritavale maa-alale on head.

Ala tehnovõrkude varustatus on puudulik ja kuulub lahendamisele planeeringu käigus. Planeeringuala lõunanurka ulatub Elektrilevi OÜ elektriõhuliin. Muid tehnovõrke alale ei jää.

Detailplaneeringuga kavandatud tegevused on kooskõlas Raasiku valla üldplaneeringuga, milles on planeeringuala juhtotstarbeks määratud elamumaa. Alal ei ole varasemalt kehtestatud detailplaneeringuid.

Detailplaneeringu on kooskõlastanud Elektrilevi, Raven OÜ, Päästeamet, Terviseamet, Transpordiamet.

Detailplaneeringu avalik väljapanek toimub 25. aprillist - 9. maini 2024. Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee